લોકસભા ચૂંટણી 2014ના એક્ઝિટ પોલમાં ભાજપની આગેવાનીવાળી એનડીએને સ્પષ્ટ બહુમતી મળતી હોવાનું જણાવવામાં આવ્યું છે. જેના પગલે ગુજરાતના મુખ્યમંત્રી નરેન્દ્ર મોદી દેશના નવા વડાપ્રધાન બનશે એ વાત પાક્કી છે. આ કારણે ગુજરાત રાજ્યના મુખ્યમંત્રી પદ માટે નરેન્દ્ર મોદીના અનુગામી કોને બનાવવા તેના નામમાં આનંદીબેન પટેલ, નીતિન પટેલ, સૌરભ પટેલ, અમિત શાહ, સ્મૃતિ ઇરાનીના નામની સાથે ગુજરાત ભાજપ સંગઠનના મહામંત્રી ભીખુ દલસાણિયાના નામ મોખરે છે.